બે દિવસ પેલા હું સુરત આવ્યો, રાજકોટ થી સુરત આવવું એટલે તો એક દેશ બદલવા જેવી વાત. ગીચ વસ્તી અને અહીંની ભાષા નો લહેકોં, બાબા રે બાબા. અહી મારા સબંધી ફ્લેટ માં ત્રીજા માળ પર રહે. આજે સવારે બાલ્કની માં ઉભા ઉભા મે જોયું કે નીચે છોકરાવ ક્રિકેટ રમતા હતાં, મારે પણ કાંઇ કામ ન હતુ એટલે નીચે ગયો. થોડી વાર ત્યાં બેઠો અને બધુ નિહાળ્યું. પછી એક છોકરો મારી પાસે આવી ને બેઠો એટલે વાતચીત થઈ. મે એને સીધું એમ જ કીધું કે ભાઈ તમને આવી રીતે ક્રિકેટ રમતા જોય ને મને આંનદ થયો, તો એની હંસી છુટી ગઇ. ચાલુ ઇંનીન્ગ પુરી થઈ એટલે મને રમવા બોલાવ્યો, મને તો ક્રિકેટ રમવા નો જબરો શોખ એટલે રમવા લાગ્યો. જે જગ્યા એ અમે રમતા હતા એ જગ્યા પણ બહુ સરસ. ફોટો માં જે જગ્યા છે એ જ, પાંચ રસ્તા ભેગા થાય, અને વચ્ચે બધાં રમે. ટી ટી પો પો નો અવાજ આવ્યાં રાખે અને ચાલતા ચાલતા પણ ઘણાં લોકો નીકળે. પણ આ બધાં છોકરા ટેવાઈ ગયેલાં અને મને તો બેટિંગ કરતા પણ બીક લાગે, કદાચ કોઈ ને બોલ વાગી જાય તો !